Diari Oficial de la Generalitat Valenciana


Sumari del DOGV 6877, del 05-10-2012 (2012/8580)

Notificació de la sentència dictada en el juí verbal 175/2011.
--------------------------------------------------------------

### Dades del document

Número de DOGV
:   6877

Data del DOGV
:   05-10-2012

Secció del DOGV
:   IV. ADMINISTRACIÓ DE JUSTÍCIA

Número del document
:   2012/8580


Organisme emissor
:   Jutjat de Primera Instància Número 3 de Paterna

Tipus de document
:   Edicte

Notificació de la sentència dictada en el juí verbal 175/2011. [2012/8580]  
En el juí verbal número 175/2011 que es tramita en este Jutjat a instàncies de Bodega 1961, SL contra José Vicente Gómez Vergara s'ha dictat el següent:  
«Sentència número 137/2011  
Francisco Sanchis Osuna, magistrat jutge del Jutjat de Primera Instància i Instrucció número 3 de Paterna, he vist les presents actuacions de juí verbal número 175/2011, seguides davant d'este Jutjat a instàncies de la mercantil Bodega 1961, SL, representada per la procuradora Rosa Rodríguez Gil, contra Gabriela Stoneiu i José Vicente Gómez Vergara, en situació processal de rebel·lia, en reclamació d'una quantitat en concepte de rendes impagades.  
Antecedents de fet  
Primer. Que pel referit procurador, en la representació que té, es va deduir demanda contra els demandats indicats, sobre reclamació per falta de pagament de les rendes convingudes respecte a arrendament concertat en data de 10 de juny de 2008 relatiu a l'immoble siti en la localitat de Burjassot, carrer Ramón y Cajal, número 1 baix, i l'acció es fonamenta en l'impagament de rendes i quanties assimilades per import de 4.781,11 euros.  
Segon. Admés a tràmit el procediment, es va assenyalar data per a la vista i es van citar les parts. Que en la compareixença la part actora es va ratificar quant a l'acció de reclamació de rendes, sol·licitant la recepció del pleit a prova. La part demandada no ha comparegut i s'ha decretat la seua posició de rebel·lia processal.  
Tercer. Que ha quedat acreditat que les persones demandades deuen les mensualitats corresponents a novembre i desembre de 2008 i gener i febrer de 2009, per import de 2.352 euros, així com quanties assimilades per import de 2.429,11, amb un total de 4.781,11 euros, respecte de l'arrendament que unix a les parts en relació amb el local siti en la localitat de Burjassot, carrer Ramón y Cajal, número 1 baix.  
Fonaments de dret  
Primer. En la present relació juridicoprocesal l'actora exercita l'acció de reclamació de les rendes d'arrendament corresponents al mes de novembre i desembre de 2008 i gener i febrer de 2009, així com quanties assimilades per gastos de comunitat, electricitat, aigua i Impost de Béns Immobles.  
Segon. Que de la documental aportada ha quedat acreditat que les rendes pactada era de 588 euros mensuals, que la persona demandada va deixar d'abonar la renda de novembre i desembre de 2008 i gener i febrer de 2009. De la mateixa manera de les factures presentades queda acreditada la quantia dels gastos assimilats. D'esta manera segons el joc de les regles de la càrrega de la prova previstes en l'article 217 de la Llei d'Enjudiciament Civil, provada l'existència del contracte d'arrendament i la quantia de les rendes i gastos assimilats, correspon a la part demandada la seua prova del pagament, la qual cosa en el present supòsit no s'efectua. Quant a José Vicente Gómez Vergara, la seua responsabilitat s'establix com a fiador, es basa en el que disposen els articles 1822 i següents del Codi Civil i en allò que disposa l'estipulació quinzena del contracte d'arrendament.  
Tercer. D'acord amb el que establix l'article 394.1 de la Llei d'Enjudiciament Civil, en haver-se estimat la demanda, es condemna la part demandada a pagar les costes processals.  
Dispositiva  
Estime la demanda formulada per la mercantil Bodega 1961, SL, representada per la procuradora Rosa Rodríguez Gil, contra Gabriela Stoneiu i José Vicente Gómez Vergara, en situació processal de rebel·lia, i els condemne a pagar a l'actor la quantitat de 4.781,11 euros en concepte de rendes impagades i gastos assimilats de l'arrendament sobre l'immoble siti a Burjassot, carrer Ramón y Cajal, número 1 baix, així com a les costes del present procediment.  
  
Contra esta, pot interposar-se recurs d'apel·lació, a preparar en el termini de cinc dies des de la notificació.  
Esta és la meua sentència, mentre es jutja en esta instància, que pronuncie, mane i firme».  
Publicació. La sentència ha estat donada, llegida i publicada i el magistrat jutge que l'ha dictada ha celebrat audiència pública en el mateix dia de la data, de la qual cosa jo la secretària judicial en done fe a Paterna.  
En compliment del que disposa la Llei 1/2000, d'Enjudiciament Civil, es publica este edicte per a notificar en forma la sentència dictada als demandats Gabriela Stoneiu i José Vicente Gómez Vergara l'actual parador dels quals s'ignora.  
  
Paterna, 31 de juliol de 2012.- La secretària judicial: Adela Moreno Blanco.